Návrh

Zákon

z ........... 2004

o plate  poslanca Európskeho parlamentu 
a o zmene a doplnení niektorých zákonov

Národná rada Slovenskej republiky sa uzniesla na tomto zákone:

Čl. I

§1

Tento zákon  upravuje plat  poslanca Európskeho parlamentu, ktorý bol zvolený za Slovenskú republiku1) (ďalej len „poslanec Európskeho parlamentu“).

§ 2
I. alternatíva
(1) Poslancovi Európskeho parlamentu patrí plat v slovenských korunách v sume dvojnásobku platu poslanca Národnej rady Slovenskej republiky2)  odo dňa začiatku prvej schôdze Európskeho parlamentu po vykonaných voľbách;3) tento nárok zaniká dňom zániku mandátu. 

II. alternatíva
(1) Poslancovi Európskeho parlamentu patrí plat v slovenských korunách v sume jeden a pol násobku platu poslanca Národnej rady Slovenskej republiky2)  odo dňa začiatku prvej schôdze Európskeho parlamentu po vykonaných voľbách;3) tento nárok zaniká dňom zániku mandátu. 

(2) Poslancovi Európskeho parlamentu, ktorý nastupuje ako náhradník na uprázdnený mandát patrí plat odo dňa, ktorý je uvedený v osvedčení ako deň, ktorým sa stal poslancom Európskeho parlamentu.4) 

§ 3
    Plat podľa tohto zákona poskytuje poslancovi Európskeho parlamentu Kancelária Národnej rady Slovenskej republiky.

Čl. II

Zákon č. 461/2003 Z. z. o sociálnom poistení v znení zákona č. 551/2003 Z. z., zákona č. 600/2003 Z. z., zákona č. 5/2004 Z. z.,  zákona č. 43/2004 Z. z. a zákona č. 186/2004 Z. z. sa mení a dopĺňa takto:

1.	V § 4 ods. 1 písm. e) sa spojka „a“ nahrádza čiarkou a na konci sa vypúšťa čiarka a pripájajú sa tieto slová: „a poslanec Európskeho parlamentu, ktorý bol zvolený za Slovenskú republiku (ďalej len „poslanec Európskeho parlamentu“),9a)“.

Poznámka pod čiarou k odkazu 9a znie:
„9a) Zákon č. .../2004 Z. z. o plate poslanca Európskeho parlamentu a o zmene a doplnení niektorých zákonov.“.

2.	V § 7 ods. 1 písm. e) sa vypúšťa spojka „a“ a na konci sa vypúšťa čiarka a pripájajú sa tieto slová: „a pre poslanca Európskeho parlamentu Kancelária Národnej rady Slovenskej republiky,“.

3.	V § 20 písm. e) sa za slová „do funkcie,“ vkladajú slová „poslancovi Európskeho parlamentu odo dňa začiatku prvej schôdze Európskeho parlamentu po vykonaných voľbách a poslancovi Európskeho parlamentu, ktorý nastupuje ako náhradník42a)  odo dňa, ktorý je uvedený v osvedčení ako deň, ktorým sa stal poslancom Európskeho parlamentu,“.

Poznámka pod čiarou k odkazu 42a znie:
„42a) § 37 zákona č. 331/2003 Z. z. o voľbách  do Európskeho parlamentu.“.

Čl. III

	Zákon č. 595/2003 Z. z. o dani z príjmov  v znení zákona č. 43/2004 Z. z., zákona č. 177/2004 Z. z. a zákona č. 191/2004 Z. z. sa dopĺňa takto: 

V § 5 ods. 1 písm. c) sa za slová „verejného ochrancu práv,“ vkladajú slová „poslancov Európskeho parlamentu, ktorí boli zvolení za Slovenskú republiku,“.

Čl. IV

Tento zákon nadobúda účinnosť  1. júla 2004.